CELEX: 22013A0718(01)
Language: da
Date: 2013-07-18 00:00:00
Title: Aftale mellem Det Europæiske Fællesskab og Kongeriget Danmark om retternes kompetence og om anerkendelse og fuldbyrdelse af retsafgørelser på det civil- og handelsretlige område

18.7.2013   
            
            
               DA
            
            
               Den Europæiske Unions Tidende
            
            
               L 195/1
            
         Aftale mellem Det Europæiske Fællesskab og Kongeriget Danmark om retternes kompetence og om anerkendelse og fuldbyrdelse af retsafgørelser på det civil- og handelsretlige område
   I henhold til artikel 4 i aftalen af 19. oktober 2005 mellem Det Europæiske Fællesskab og Kongeriget Danmark om retternes kompetence og om anerkendelse og fuldbyrdelse af retsafgørelser på det civil- og handelsretlige område (1) (i det følgende benævnt »aftalen«), som er indgået ved Rådets afgørelse 2006/325/EF (2), skal Danmark, når der vedtages gennemførelsesforanstaltninger i henhold til artikel 74, stk. 2, i Rådets forordning (EF) nr. 44/2001 af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område (3), give Kommissionen meddelelse om, hvorvidt Danmark vil gennemføre indholdet af sådanne foranstaltninger.
   Kommissionens gennemførelsesforordning (EU) nr. 1142/2011 om fastsættelse af bilag X og XI til Rådets forordning (EF) nr. 4/2009 om kompetence, lovvalg, anerkendelse og fuldbyrdelse af retsafgørelser og samarbejde vedrørende underholdspligt (4) blev vedtaget den 10. november 2011. I overensstemmelse med aftalens artikel 3, stk. 2, har Danmark allerede ved skrivelse 14. januar 2009 meddelt Kommissionen, at det har besluttet at gennemføre indholdet af Rådets forordning (EF) nr. 4/2009 (5), for så vidt som denne forordning ændrer forordning (EF) nr. 44/2001 (6).
   I overensstemmelse med aftalens artikel 4 har Danmark ved skrivelse af 11. januar 2012 meddelt Kommissionen, at det har besluttet at gennemføre indholdet af Kommissionens gennemførelsesforordning (EU) nr. 1142/2011. Det indebærer, at bestemmelserne i Kommissionens gennemførelsesforordning (EU) nr. 1142/2011 finder anvendelse i forbindelserne mellem Den Europæiske Union og Danmark.
   I henhold til aftalens artikel 4, stk. 4, skaber den danske meddelelse gensidige forpligtelser mellem Danmark og Den Europæiske Union. Gennemførelsesforordning (EU) nr. 1142/2011 udgør således en ændring af aftalen, for så vidt som den ændrer forordning (EF) nr. 44/2001, som ændret ved Rådets forordning (EF) nr. 4/2009, og betragtes som et bilag knyttet hertil.
   I henhold til aftalens artikel 4, stk. 3, kan gennemførelse af gennemførelsesforordning (EU) nr. 1142/2011 i Danmark ske administrativt i medfør af § 9 i lov nr. 1563 af 20. december 2006 om Bruxelles I-forordningen. De nødvendige administrative foranstaltninger trådte i kraft den 11. januar 2012.
   
      (1)  EUT L 299 af 16.11.2005, s. 62.
   
      (2)  EUT L 120 af 5.5.2006, s. 22.
   
      (3)  EFT L 12 af 16.1.2001, s. 1.
   
      (4)  EUT L 293 af 11.11.2011, s. 24.
   
      (5)  EUT L 7 af 10.1.2009, s. 1.
   
      (6)  EUT L 149 af 12.6.2009, s. 80.